Diari Oficial de la Generalitat Valenciana


Sumari del DOGV 5951, del 10-02-2009 (2009/1036)

Bases de la convocatòria del concurs oposició lliure per a cobrir una plaça de tècnic d'instal·lacions turístiques.
-------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1036


Data del document
:   07-01-2009

Organisme emissor
:   Institut Municipal de Turisme d'Elx

Tipus de document
:   Convocatòria

Correcció d'errades

 Descriptors 

:   * Elx
    * administració local
    * concurs administratiu

Bases de la convocatòria del concurs oposició lliure per a cobrir una plaça de tècnic d'instal·lacions turístiques. [2009/1036]  
La Junta Rectora de l'Institut Municipal de Turisme, en sessió celebrada l'1 de juliol de 2008, aprovà la convocatòria i les bases corresponents reguladores del procés selectiu per tal de proveir en propietat amb personal funcionari de carrera, pel procediment de concurs oposició lliure, una plaça de tècnic d'instal·lacions turístiques.  
Primera. Objecte de la convocatòria  
És objecte de la presente convocatòria el proveïment en propietat, mitjançant el sistema selectiu de concurs oposició lliure, d'una plaça de tècnic d'instal·lacions turístiques, pertanyents a l'oferta pública d'ocupació de l'any 2008.   
La mencionada plaça està enquadrada en l'escala d'administració especial, subescala servicis especials, dotada amb el sou corresponent al grup C1, dues pagues extraordinàries, triennis i altres emoluments que pertoquen d'acord amb la legislació vigent i acords municipals.  
1.1. Publicitat de la convocatòria  
La convocatòria s'anunciarà en el Butlletí Oficial de la Província i en el Diari Oficial de la Comunitat Valenciana. Es farà pública al tauler d'anuncis de l'Institut Municipal de Turisme i se n'inserirà un extracte al Boletín Oficial del Estado.  
Segona. Condicions dels aspirants  
Per a prendre part en la present oposició caldrà:  
2.1. Condicions:  
2.1.1. En funció de la nacionalitat, podran participar en les proves:  
a) Els espanyols  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.  
També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.   
Aquest últim benefici serà igualment d'aplicació a familiars de nacionals d'altres estats, quan així siga previst en els tractats internacionals celebrats per la Unió Europea i ratificats per Espanya.  
2.1.2. Tenir complits 16 anys i no excedir, si és el cas, l'edat màxima de jubilació forçosa.  
2.1.3. Estar en possessió del títol de batxiller, o de tècnic de grau mitjà en equips i instal·lacions electrotècniques, o tècnic de grau mitjà en instal·lacions de manteniment electromecànic de maquinària i conducció de línies, o complir les condicions requerides per a obtenir-lo, en la data en què acabe el termini de presentació d'instàncies.  
2.1.4. Posseir la capacitat funcional per a l'exercici de les tasques del lloc.  
2.1.5. No haver sigut separat, mitjançant expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial. Els nacionals d'altres estats no han de trobar-se inhabilitats o en situació equivalent, ni haver sigut sotmesos a sanció disciplinària o equivalent que impedisca, al seu estat, en els mateixos termes, l'accés a l'ocupació pública  
2.2. Estrangers. Acreditació de la nacionalitat i relació de parentiu.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst en l'apartat 2.1.1.b, paràgraf segon, el vincle de parentiu i, si és el cas, el fet de viure a expenses o estar a càrrec del nacional d'un estat membre de la Unió Europea amb el qual es tinga aquest vincle.  
2.3. Equivalència de títols  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran d'estar degudament revalidats en la data d'acabament del termini de presentació d'instàncies.  
Tercera. Instàncies  
3.1. Presentació d'instàncies.  
Les instàncies per les quals se sol·licita prendre part en l'oposició, s'adreçaran al president de l'Institut i es presentaran en el Registre General d'aquest, durant el termini de 20 dies naturals, comptador a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reunixen tots i cadascun dels requisits que s'exigixen en la base segona, referits a la data en què acabe el termini de presentació d'instàncies. Hi faran constar la seua opció a fer l'examen en valencià o en castellà.  
Les instàncies podran presentar-se també en la forma que determina l'article 38.4 de la Llei de Règim Jurídic de les Administracions Públiques i del Procés Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.  
3.2. Minusvàlids  
Els aspirants amb minusvalideses hauran de fer constar aquesta situació en la sol·licitud on expressaran la classe de discapacitat que els afecta, així com si necessiten cap adaptació per a realitzar les proves.  
3.3. Taxes per drets d'examen.  
En el moment de presentar la sol·licitud, s'hi adjuntarà el resguard d'haver ingressat la quantitat de 12,70 €, en concepte de taxes per drets d'examen.  
Estes taxes es faran efectives, directament o mitjançant transferència, en el compte de la següent entitat bancària, i caldrà especificar en el document d'ingrés a quina prova selectiva correspon:  
- Caixa d'Estalvis del Mediterrani, situada a la plaça de Baix, número 11, compte amb codi d'identificació: 2090 0006 11 6861227122.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant en la resolució per la qual s'aprove la relació d'aspirants admesos i exclosos.  
3.4. Exempció de la taxa.  
Per a obtenir dret a exempció, caldrà aportar, juntament a la instància, el certificat expedit per l'organisme competent en la matèria (actualment el Servici Valencià d'Ocupació i Formació), en la qual s'expressarà que l'interessat es troba en situació de desocupació, durant un termini continuat de temps superior a un any i que no percep cap subsidi ni prestació per desocupació. Si no pogués aportar-se aquest certificat en el moment de presentar la instància, s'ingressarà la taxa. Podrà sol·licitar-se la devolució d'aquesta durant els 10 dies següents a la fi del termini d'admissió de sol·licituds, mitjançant una instància que acompanyarà llavors l'esmentat certificat.  
La no-presentació del mencionat certificat, no havent ingressat la taxa, implicarà la denegació de l'exempció a través de l'exclusió d'interessat en la relació d'aspirants a què es referix la base quarta.  
Quarta. Admissió d'aspirants  
4.1. Relació d'aspirants.  
Acabat el termini reglamentari de presentació de sol·licituds, la Presidència de l'Institut Municipal de Turisme farà pública la llista provisional d'aspirants admesos i exclosos, en el Butlletí Oficial de la Província i al tauler d'anuncis de l'Institut. Es concedirà un termini de 10 dies hàbils a fi de corregir el defecte que haja motivat l'exclusió, o per a realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que serà feta pública en la forma assenyalada.  
4.2. Seran causes d'exclusió, ultra les ja mencionades:  
- No reunir algun dels requisits a què es referix la base segona.  
- L'omissió de la firma en la sol·licitud.  
- L'omissió en la sol·licitud del número del DNI  
Cinquena. Tribunal qualificador  
Tots els vocals han de ser personal funcionari que tinga una titulació igual o superior a la requerida per a proveir la plaça convocada i pertànyer al mateix grup o grups superiors.  
5.1. Composició  
President:  
Un funcionari de qualsevol de les administracions públiques, designat a títol individual pel president de l'Institut.  
Vocals:  
Quatre funcionaris de carrera designats per l'Institut, tots ells a títol individual i a proposta, respectivament:  
- Un pels grups polítics amb representació en la Junta Rectora de l'Institut.  
- Un per la representació sindical.  
- Un pel president de l'Institut.  
- Un per l'administració autonòmica.  
Estos vocals, llevat del designat per l'administració autonòmica, que podrà ser-ho o no, seran designats entre funcionaris de carrera de l'Ajuntament d'Elx o els seus organismes autònoms.  
Secretari: El de l'Institut. Suplent: el funcionari en qui delegue.  
5.2. Suplents.  
Ultra això, el tribunal quedarà integrat pels suplents respectius, els quals, simultàniament amb els titulars, s'hauran de designar el secretari i vocalies d'aquest no delegables.  
5.3. Designació i publicitat.  
La designació dels membres del tribunal es farà pública al Butlletí Oficial de la Província i al tauler d'anuncis de l'Institut.  
La publicitat de la seua composició nominal es verificarà almenys un mes ans del començ de la celebració de les proves.  
5.4. Constitució i actuació.  
El tribunal no podrà constituir-se ni actuar sense l'assistència de més de la mitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca podran designar-se assessors especialistes, que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a la Presidència:  
- Els qui en els cinc anys anteriors a la publicació de la convocatòria, haguessen realitzat treballs de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es referix l'article 28.2 de la Llei 30/1992.  
Així mateix, els aspirants podran recusar-los en la forma que preveu l'article 29 de la mencionada llei.  
5.7. De l'absència del president.  
Si una vegada constituït el tribunal i iniciada la sessió s'absenta el president, aquest designarà d'entre els vocals concurrents el que el substituirà durant la seua absència, que podrà ser el vocal de major edat. Si no es produïx designació expressa, s'aplicarà la mateixa regla.  
5.8. Actes.  
De cada sessió el secretari n'estendrà una acta, on es faran constar les qualificacions dels exercicis i també les incidències i les votacions que es produiran. Les actes, numerades i rubricades, constituiran el expedient, que reflectirà el procés selectiu dut a terme.  
Sisena. Començ i desenvolupament de les proves  
6.1. Actuació dels aspirants.  
L'ordre d'actuació dels aspirants, segons sorteig verificat a l'efecte per l'Ajuntament d'Elx, per als exercicis que no es puguen realitzar conjuntament, s'iniciarà per aquells el primer cognom dels quals comence amb la lletra Y.  
Els aspirants acudiran a les proves proveïts del DNI perquè, en qualsevol moment de la realització de l'exercici, puga ser comprovada la seua identitat. En el cas d'estrangers, document del seu país d'origen que n'acredite la identitat.  
Els aspirants perdran el dret a prendre part en les proves, si es presenten en els llocs de celebració quan ja s'hagen iniciat aquelles o per la no-assistència a aquestes, encara que se dega a causes justificades. En tractar-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen acabat i l'admissió no menyscabe el principi d'igualtat.  
6.2. Dates d'examen.  
Un mes ans de començar els exercicis, es faran públics al Butlletí Oficial de la Província, el dia, hora i local en què hauran de celebrar-se.  
Al final de cada exercici el tribunal farà saber als opositors el lloc i moment d'iniciació del següent, amb 12 hores, si més no, d'antelació al començ d'aquest, si es tracta del mateix exercici, o de quaranta-huit hores si es tracta d'un de nou. Entre la conclusió d'un exercici i el començ del successiu, no transcorrerà un període de temps inferior a 72 hores ni superior a 45 dies naturals. Es podran modificar estos terminis, amb l'acord del tribunal, si la totalitat dels aspirants concurrents prestàs per escrit la seua conformitat.  
Setena. Proves selectives  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyala:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 100 preguntes, amb 4 opcions de resposta cadascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc, annex II, de dificultat adequada a la categoria del lloc. Seran penalitzades les respostes errònies.  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el tribunal declaràs invalidades per causes justificades.  
7.1.2. Segon. Obligatori. Eliminatori i qualificable de 0 a 10 punts.  
Desenvolupar per escrit dos temes, triats a l'atzar, dels compresos en el temari de l'annex I de la convocatòria, de la part de matèria específica. Se n'exclou la part de cultura organitzativa.  
Temps màxim: 2 hores.  
7.1.3. Tercer. Obligatori. Qualificable de 0 a 10 punts.   
Realització d'un o més supòsits pràctics, relacionats amb les funcions pròpies del lloc de treball, annex II de la convocatòria.  
7.1.4. Quart. Valencià. Obligatori, no eliminatori i qualificable de 0 a 1 punt.  
Demostrar coneixements de llengua valenciana, de nivell similar a l'exigit per la Junta Qualificadora de Coneixements de Valencià, per a l'expedició del certificat de coneixements orals.  
7.2. Fase de concurs.  
Als aspirants que superen la fase d'oposició, els seran valorats els mèrits al·legats d'acord amb el barem següent:  
7.2.1. Antiguitat. Màxim: 7,97 punts.  
Per cada mes complet de servicis prestats en qualsevol de les distintes administracions públiques en llocs amb funcions iguals o similars.  
Per cada mes complet: 0,075 punts.  
7.2.2. Formació.  
Màxim: 5,31 punts.  
Titulacions acadèmiques. Màxim 0,60 punts.  
Distintes de les requerides per al lloc i d'igual o superior nivell, d'acord amb l'escala següent:  
Titulació a nivell de grup A: 0,60 punts.  
Titulació a nivell del grup B: 0,45 punts.  
Titulació a nivell del grup C: 0,40 punts.  
Titulació a nivell del grup D: 0,15 punts.  
Cursos de formació i perfeccionament específics: Màxim 3,51 punts.  
Es valoraran els cursos de formació i perfeccionament directament relacionats amb les funcions del lloc a exercir, de duració inferior o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o universitats.   
Es valorarà cada hora de curs a raó de 0,02 punts per hora de curs.  
En cap cas no es puntuaran en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos seran valorats per una sola volta. No seran susceptibles de ser valorades edicions d'un mateix curs.  
Valencià. Màxim 0,60 punts.  
Es valoraran prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
a) Grau superior: 0,60 punts.  
b) Grau mitjà: 0,45 punts.  
c) Grau elemental: 0,30 punts.  
d) Coneixement oral: 0,15 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la convocatòria. En aquest últim cas, només es valorarà la disposició de nivells (entesos com a cursos complets superats) superiors a l'exigit, a raó d'1 punt per nivell.  
Idiomes comunitaris. Màxim: 0,60 punts.  
Per cada curs o el seu equivalent si es tracta de cicles, corresponents a títols de la universitat o Escola Oficial d'Idiomes: 0,12 punts.  
7.3. Minusvalideses.  
Als aspirants amb minusvalideses que ho sol·liciten motivadament en la instància per la qual demanen prendre part en la convocatòria, els facilitarà el tribunal les adaptacions possibles de temps i mitjans per a la realització de les proves. A tal efecte, indicaran també en la instància la classe d'adaptacions que necessiten que, en cap dels casos, no menyscabaran els nivells de coneixements exigibles per superar les proves, ni les condicions d'igualtat amb la resta dels aspirants.  
7.4. Anonimat.  
En la realització dels exercicis escrits, sempre que açò siga possible, caldrà garantir l'anonimat dels aspirants.  
Huitena. Qualificació de les proves selectives  
8.1. Fase d'oposició.  
Els membres del tribunal qualificaran els exercicis de l'oposició, amb puntuació de 0 a 10 punts els tres exercicis primers. Seran eliminats els aspirants que no aconseguisquen un mínim de 5 punts en cadascun d'ells. El quart exercici és obligatori però no eliminatori i qualificable de 0 a 1 punt.  
La qualificació de la fase d'oposició serà la suma de les puntuacions obtingudes en cada un dels exercicis. Les qualificacions s'adoptaran sumant les atorgades pels distintes membres del tribunal i dividint el total pel nombre d'assistents d'aquell. Es negligiran les dues puntuacions extremes, la major i la menor de les concedides o, si és el cas, una que les que apareguen repetides com a tals, i això quan disten en més de dos punts de la més propera.  
8.1.1. Publicitat de les qualificacions  
Les qualificacions de cada exercici es faran públiques al tauler d'anuncis de l'Institut el mateix dia en què siguen acordades.  
8.2. Fase de concurs:  
8.2.1. Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi assenyalen.   
8.2.2. Acreditació de mèrits.  
En el termini de 10 dies hàbils, comptador a partir de la publicació pel tribunal de la relació de tots els aspirants que hagen superat la fase d'oposició, s'aportaran els justificants dels mèrits que hagen de valorar-se en la fase de concurs. Els mèrits que al·leguen els aspirants s'acreditaran a través de títols, certificats o diplomes, bé mitjançant originals o bé amb fotocòpies acarades i compulsades. En qualsevol moment del procés de selecció podran recaptar-se formalment dels interessats els aclariment o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3. Antiguitat.  
L'antiguitat s'al·legarà en la sol·licitud, si bé no caldrà acreditar la que conste en l'expedient personal. En canvi, caldrà justificar aquella de la qual no es tinga constància en l'Institut Municipal de Turisme. No es computaran servicis que hagueren sigut prestats simultàniament amb d'altres ja al·legats.  
8.2.4. Cursos.  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris, o altres entitats o centres docents públics o privats, dels contemplats en la Llei Orgànica 8/1985, de 13 de juliol, reguladora del Dret a l'Educació, quan haguessen sigut homologats pels instituts o escoles oficials de formació de funcionaris o per la universitat. Aquelles activitats de naturalesa diferent als cursos, com ara jornades, taules redones, trobades, debats o coses anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva.  
L'ordre de qualificació definitiva serà el resultant de la suma total de punts obtinguts en la fase d'oposició i en la fase de concurs.  
8.4. Igualtat en la qualificació.  
En cas d'empat s'acudirà per dirimir-lo a la major puntuació assolida en cascun dels exercicis de la fase d'oposició, cosa que s'aplicarà successivament en l'ordre en què hagen sigut realitzats. En un altre cas, decidirà la superior puntuació assolida en la fase de concurs, apartat de cursos específics, cursos genèrics i antiguitat, aplicats successivament per aquest ordre. Si persistís l'empat, es dirimirà atenent els cognoms dels aspirants afectats, per aplicació de l'ordre alfabètic, que començarà per la lletra Y.  
8.5. Publicitat de la baremació.  
Una volta baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total. Es concedirà un termini de 10 dies perquè formulen les reclamacions i correccions que estimen pertinents en relació amb la baremació.  
Novena. Relació d'aprovats, presentació de documents i nomenament  
9.1. Relació definitiva d'aspirants aprovats.  
Resoltes les possibles al·legacions i correccions, si n'hi haguera, el tribunal dictarà resolució en la qual fixarà la relació definitiva d'aspirants aprovats, per ordre de puntuació. Aquest no podran ultrapassar el nombre de places convocades. El tribunal elevarà l'esmentada relació a la Presidència de l'Institut perquè formule el corresponent nomenament. Remetrà alhora a aquesta autoritat l'acta de l'última sessió, en la qual hauran de figurar, per ordre de qualificació, tots els opositors que, havent superat totes les proves, excediren del nombre de places convocades.  
9.2. Presentació de documents.  
Els opositors proposats presentaran en l'Institut Municipal de Turisme, dins del termini de 20 dies hàbils, comptador a partir de la publicació de la llista d'aprovats, els documents acreditatius de les condicions que per a prendre part en l'oposició s'exigixen en la base segona, que són:  
9.2.1. Fotocòpia del document nacional d'identitat, acompanyada de l'original per a la seua compulsa.   
Els aspirants estrangers aportaran documentació acreditativa de la seua edat i identitat, en fotocòpia acompanyada de l'original per a la seua compulsa.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa), del títol de batxiller o de tècnic de grau mitjà en equips i instal·lacions electrotècniques,o tècnic de grau mitjà en instal·lació i manteniment electromecànic de maquinària i conducció de línies. Si aquest document estigués expedit després de la data en què acabà el termini d'admissió d'instàncies, hauran de justificar el moment en el qual conclogueren els seus estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel facultatiu del Servici de Prevenció de Riscs Laborals de l'Ajuntament, que sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, mitjançant certificació expedida pel Centre Base de la Conselleria de Benestar Social, carrer de Fernando Madroñal, número 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques. Els estrangers, document acreditatiu de no haver sigut objecte de cap sanció disciplinaria o condemna penal que impedisca, en l'estat d'on són, l'accés a la funció pública.  
9.2.5. Declaració jurada de no haver sigut separat, mitjançant expedient disciplinari, de qualsevol administració o ocupació pública.  
Així mateix, presentaran declaració de compatibilitat i de no-percepció d'havers passius.  
9.3. Exempcions.  
Els qui tenen la condició de funcionaris públics al servici de l'IMT, estan exempts de justificar les condicions i els requisits que ja estigueren acreditats anteriorment davant d'aquest.  
9.4. Pèrdua del dret al nomenament.  
Els qui dins del termini assenyalat, llevat de causes de força major, no presenten la documentació o, presentant-la, no reunixen els requisits exigits o incorren en falsedat, no podran ser nomenats i quedaran anul·lades totes les seues actuacions, sense perjuí de la responsabilitat en què puguen haver incorregut per falsedat en la instància.   
9.5. Presa de possessió.  
Una vegada aprovada la proposta per la Presidència, els opositors nomenats hauran de prendre possessió en el termini de 30 dies hàbils, comptador a partir de l'endemà de la notificació del nomenament. Si no prenen possessió en el termini mencionat sense causa justificada, quedaran en la situació de cessants.  
9.6. Jurament.  
En l'acte de la presa de possessió, el funcionari nomenat haurà de prestar jurament o promesa d'acatar la Constitució, l'Estatut d'Autonomia i la resta de l'ordenament jurídic.  
Deu. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en aquestes bases.  
Onze. Facultat de la Presidència  
La vicepresidenta de l'Institut, degudament facultada per a este fi, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotze. Impugnació  
La convocatòria, les seues bases i tots els actes administratius que se'n deriven i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener). Concretament, contra les qualificacions del tribunal, a partir de la seua publicació, els aspirants podran presentar:  
- Dins del termini de 48 hores, les reclamacions o al·legacions que estimen oportunes, que seran resoltes pel mateix tribunal.  
- Dins del termini d'un mes, recurs d'alçada, que serà resolt pel president de l'Institut Municipal de Turisme.  
Tretze. Legislació aplicable  
En tot allò no previst en les presentes bases, s'aplicarà el que disposa: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; en la Llei 7/2007, de 12 d'abril, de l'Estatut de l'Empleat Público; el Reial Decret 364/95, de 10 de març, pel qual s'aprova el Reglament General d'Ingrés del Personal al Servici de l'Administració de l'Estat; el Reial Decret 896/1991, de 7 de juny, pel qual s'establixen les regles bàsiques i els programes mínims als quals ha d'ajustar-se el procediment de selecció del personal de les administracions locals; Decret 33/1999, de 9 de març, del Govern Valencià.  
Annex I  
Matèria general.  
Tema 1. La Constitució espanyola de 1978. Principis generals. Drets i deures fonamentals dels espanyols.  
Tema 2. Organització territorial de l'Estat. Els Estatuts d'Autonomia: significat. L'Estatut d'Autonomia de la Comunitat Valenciana.  
Tema 3. L'acte administratiu. Invalidesa i revisió d'ofici. Recursos administratius  
Tema 4. Principis generals del procediment administratiu. Registre d'entrada i eixida de documents. Notificacions i comunicacions.  
Tema 5. El règim local espanyol. Principis constitucionals i regulació jurídica.  
Tema 6. El municipi. El terme municipal. La població. L'empadronament.  
Tema 7. Organització municipal. Competències.  
Tema 8. La funció pública local i la seua organització.  
Matèria específica.  
Tema 9. L'Institut Municipal de Turisme d'Elx. Organització i funcionament.  
Tema 10. El so: moviment ondulatori. Propagació del so i les seues magnituds (intensitat, timbre i to). Sorolls: classes i mesures. El sistema de mesurament en dB. Anàlisi espectral del so.   
Tema 11. Equips de so I: micròfons, classificació y característiques. Amplificadores de potencia. Altaveus: classes i funcionament. Caixes acústiques. Mescladors analògics y digitals. Equalitzadors. Filtres. Circuits de control de dinàmica (limitadors, compressors, portes de soroll). Auriculars inalàmbrics.  
Tema 12. Equips de so II: processadors digitals d'àudio. Formats digitals de gravació y reproducció. Tipus de cables i connectors d'àudio professional.  
Tema 13. Esquema operatiu de l'estudi de so: teoria i tècnica del muntatge sonor. Control de sonorització des d'un amplificador. Control de balanç. Control de to. Control mitjançant atenuadors. Tractament estètic del so. Producció d'efectes sonors.  
Tema 14. Conversió de digital-analògica. El disto compacte (CD). Reproducció del disc compacte. El lector làser o unitat òptica de lectura (OPU). El sistema de triple feix i el simple. Avaries de les unitats òptiques.  
Tema 15. Taules de mescles de so. Mesclador principal. Rotació de fases. Mesclador secundari.  
Tema 16. Gravació i reproducció de la senyal d'àudio: cinta magnètica, vinil, òptica. Diferències entre gravació analògica i digital. Característiques i arquitectura de las targetes de so. Interruptor de prevenció de gravació.  
Tema 17. La imatge electrònica: conversió electrònica de la llum. Composició del senyal de vídeo.  
Tema 18. Conceptes de electricitat i electrònica aplicats als equips de projecció: corrent elèctric. Conductors, semiconductors i aïlladors. Diferència de potencial i força electromotriu. Inducció electromagnètica. Generadors de corrent elèctric. Acumuladors i bateries. Condensadores i inductàncies. Transformadores. Transistors.  
Tema 19. Projecció de imatges estàtiques: Diapositives. Transparències. Opacs. Ajust i manteniment preventiu d'equips. Nocions de maneig i ajust d'òptiques.  
Tema 20. Equips multimèdia de projecció. Tipus i característiques. Sistemes per a la localització d'avaries. Aparells de mesurament.  
Tema 21. La videoconferència. Elements que la componen. Aspectes tècnics: compressió d'imatges, estàndards, infraestructura de comunicacions, tècniques de realització.   
Tema 22. Percepció de la llum: característiques. Direcció, intensitat (lux), color i moviment. L'òptica: reflexió i refracció.  
Tema 23. El color: la lluminositat, las harmonies, el cercle cromàtic, el triangle de colors (MCY). Objectius del color en la il·luminació: visibilitat selectiva, composició, atmosfera. Els filtres de color: la taula de conversió, els correctors, els difusors.  
Tema 24. Tipus d'il·luminació: general, específica, utilitària, decorativa. Categories de difusió, les direccions de la llum: frontalitat, il·luminació lateral, zenitalitat, el contrallum i altres direccions.  
Tema 25. Material i equips d'il·luminació: tipologia de làmpades. Tipologia de protectors d'il·luminació, accessoris i funcionament. Consoles de control. Senyal de control. Amplificador i distribuïdor de línia. Reguladors de potència (Dimmers). Els projectors mòbils i els projectors d'efectes visuals.  
Tema 26. L'ordinador: concepte, components i arquitectura. Organització i funcionament. La representació de la informació en l'ordinador. Operacions aritmètiques lògiques. La memòria: jerarquia de memòries i modes de direccionament. Dispositius perifèrics.  
Tema 27. Estructura i organització de la informació. Estructura de dades, camps, registres i fitxers. Classificació dels fitxers. Mètodes d'organització, accés i procés de fitxers. Protecció i seguretat de la informació.  
Tema 28. El sistema operatiu: concepte, classes i servicis. Gestió de processos. Els distints llenguatges de programació.  
Tema 29. L'entorn Windows. Definició i utilitats.  
Tema 30. Internet: definició, funcionament, servicis i aplicacions d'ús més freqüent.  
Tema 31. El correu electrònic: definició, funcionament, missatges d'error més freqüents.  
Tema 32. Sistemes de climatització. Producció centralitzada d'aigua calenta. Salas de màquines, canonades, accessoris.  
Tema 33. Calderes. Cremadors. Equips de producció de fred. Filtres per a aire. Materials aïllants tèrmics. Xemeneies i conductes de fums. Manteniment d'instal·lacions tèrmiques i de climatització.  
Tema 34. Instal·lacions tèrmiques individuals. Generadors de calor. Distribució i regulació de sistemes de calefacció. Generadors de fred.  
Tema 35. Grups electrògens. Descripció, utilitats i funcionament. Operacions de manteniment.  
Tema 36. Elements de seguretat i protecció en alta tensió, baixa tensió, resistència al foc i el seu ús. La llei de prevenció de riscs laborals: objecte, àmbit i definicions. Drets i obligacions. Consulta i participació dels treballadors.  
Tema 37. L'avaluació de riscs laborals i planificació de l'activitat preventiva. Organització de recursos per a l'activitat preventiva. Funcions i nivells de qualificació.  
Grup III. Cultura organitzativa  
Tema 38. La imatge pública del treballador municipal durant l'exercici professional.  
Tema 39. La qualitat en la prestació de servicis  
Tema 40. Liderat i treball en equip.   
Annex II  
Funcions del lloc de tècnic d'instal·lacions turístiques  
· Posada a punt i manteniment de les instal·lacions tècniques, així com mantenir l'ordre d'equips, estris i materials.  
· Gestió del maneig i control de sistemes audiovisuals i d'il·luminació  
· Prestar assistència i assessorament tècnic sobre equips i instal·lacions tècniques.  
· Elaboració d'informes i propostes sobre instal·lacions i equips tècnics.  
· Coordinació, supervisió i control dels treballs per a la celebració d'actes de concurrència pública, circumscrits a l'àmbit de la preparació i posada a punt de les dependències i instal·lacions.  
Elx, 7 de gener de 2009.- La vicepresidenta de l'IMT: Encarna Marco Cerdà.